Euroopa Liidu Teataja L 093 , 12/04/1994 Lk 0011 - 0015

Soomekeelne eriväljaanne: Peatükk 3 Köide 56 Lk 0284

Rootsikeelne eriväljaanne: Peatükk 3 Köide 56 Lk 0284



Komisjoni määrus (EÜ) nr 804/94, 11. aprill 1994, milles on sätestatud nõukogu määruse (EMÜ) nr 2158/92 üksikasjalikud rakenduseeskirjad seoses metsatulekahjuteabesüsteemidega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1992. aasta määrust (EMÜ) nr 2158/92 ühenduse metsade kaitse kohta tulekahjude eest, [1] eriti selle artikli 5 lõiget 3, ning arvestades, et: määruse (EMÜ) nr 2158/92 artikli 5 lõike 2 kohaselt on metsatulekahjuteabesüsteemi loomise eesmärgiks soodustada teabevahetust metsatulekahjude kohta, jätkuvalt hinnata liikmesriikide ja komisjoni poolt metsatulekahjude vältimiseks võetud meetmete mõju, hinnata tuleohu perioode, suurust ja põhjusi ning välja töötada metsatulekahjude vältimise strateegia, kus rõhk on asetatud tulekahju põhjuste kõrvaldamisele või vähendamisele; määruse (EMÜ) nr 2158/92 artikli 5 lõikes 2 ettenähtud meetmete tõhususe hindamisel saadud informatsiooni tuleb kasutada artikli 10 lõikes 3 ettenähtud tegevusaruande koostamisel; eespool nimetatud eesmärkide täitmiseks peavad liikmesriigid koguma samalaadseid, ühenduse tasandil võrreldavaid ja kindlate ajavahemike järel kättesaadavaid andmeid, mida edaspidi nimetatakse põhiteabeks metsatulekahjude kohta; neid andmeid tuleb ühenduse tasandil pidevalt ühtlustada ning ühine põhiteave tuleb välja töötada eelkõige liikmesriikide ja komisjoni tihedas koostöös alalise metsakomitee kaudu, vältides samal ajal häireid liikmesriikide olemasolevates metsatulekahjuteabesüsteemides, mille kaudu kogutakse andmeid metsatulekahjude kohta; sel eesmärgil tuleb kindlaks määrata põhiteabeks kogutavate teatavate andmete kogumise ajakava; ühenduse abi saamiseks teabesüsteemide loomisel peavad liikmesriigid esitama minimaalse põhiteabe metsatulekahjude kohta; tuleks sätestada abitaotluste läbivaatamise tingimused määruse (EMÜ) nr 2158/92 artikli 5 lõikes 2 esitatud eesmärkide alusel; käesolevas määruses ettenähtud meetmed on kooskõlas alalise metsakomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Liikmesriigid koguvad kõik andmed metsatulekahjude kohta, mida on vaja määruse (EMÜ) nr 2158/92 artikli 5 lõikes 2 sätestatud eesmärkide täitmiseks. 2. See teave sisaldab samalaadseid, ühenduse tasandil võrreldavaid standardandmeid, mida nimetatakse põhiteabeks metsatulekahjude kohta ja mida on kirjeldatud I lisas. 3. Nende andmete kogumisel võib piirduda liikmesriigis suure ja keskmise tuleohuga aladega. 4. Alates käesoleva määruse jõustumisest esitavad liikmesriigid komisjonile igal aastal põhiteabe metsatulekahjude kohta. 5. Liikmesriigi põhjendatud taotluse korral võib põhiteabe esitamise tähtaega pikendada. 6. Käesoleva artikli kohaldamise tehnilised üksikasjad on sätestatud I lisas. Artikkel 2 1. Ühenduse finantsabi taotlused, mis esitatakse artikli 1 lõikes 1 nimetatud andmete kogumiseks, kogumise tõhustamiseks ja andmete kogumiseks uutest piirkondadest, peavad sisaldama II lisas loetletud üksikasju ja dokumente. 2. Taotlusi, mis ei vasta lõikes 1 sätestatud tingimustele, ei arvestata. Artikkel 3 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. aprill 1994 Komisjoni nimel komisjoni liige René Steichen [1] EÜT L 217, 31.7.1992, lk 3. -------------------------------------------------- I LISA ARTIKLI 1 KOHALDAMISE TEHNILISED ÜKSIKASJAD Käesoleva määruse artikli 1 lõikes 2 nimetatud põhiteave metsatulekahjude kohta peab iga ametlikult registreeritud metsatulekahju kohta sisaldama järgnevalt punktis 1 nimetatud andmeid ning alates 1. jaanuarist 1994 ka punktis 2 nimetatud andmeid. Allpool kasutatakse terminite "mets", "metsatulekahju", "metsastatud ala" ja "metsastamata ala" kohta liikmesriikide määratlusi. 1. Andmed, mida kogutakse alates käesoleva määruse jõustumisest a) Esimese häire kuupäev Esitada kohaliku aja järgi kuupäev (päev, kuu, aasta), millal metsatulekaitseasutusele tulekahju puhkemisest teatati. Näiteks: 21. juuni 1990 → 21.6.1990. b) Esimese häire kellaaeg Esitada kohalik aeg (tund, minutid), millal metsatulekaitseasutusele tulekahju puhkemisest teatati. Näiteks: kl 13.10. c) Esimeste tulekustutusmeetmete kuupäev Esitada kohaliku aja järgi kuupäev (päev, kuu, aasta), millal tulekahjualale saabusid esimesed tuletõrjeüksused. Näiteks: 21. juuni 1990 → 21.6.1990. d) Esimeste tulekustutusmeetmete kellaaeg Esitada kohalik aeg (tund, minutid), millal tulekahjualale saabusid esimesed tuletõrjeüksused. Näiteks: kl 13.30. e) Tulekahju kustutamise kuupäev Esitada kohaliku aja järgi kuupäev (päev, kuu, aasta), millal tulekahju lõplikult kustutati ja viimased tuletõrjeüksused tulekahjualalt lahkusid. Näiteks: 21. juuni 1990 → 21.6.1990. f) Tulekahju kustutamise kellaaeg Esitada kohalik aeg (tund, minutid), millal viimased tuletõrjeüksused tulekahjualalt lahkusid. Näiteks: kl 17.50. g) Tulekahju puhkemise koht Esitada vald, kus tulekahju puhkes, ning territoriaalüksus, kuhu see vald kuulub (maakond või departemang, piirkond, riik). Näiteks: | vald → Grasse departemang või maakond → Alpes-Maritimes piirkond → Provence, Alpes, Côte d'Azur riik → Prantsusmaa. | h) Põlenud ala suurus Esitada põlenud ala suurus ja kasutatud pindalaühik. Pindalaühik ja mõõtmistäpsus peavad vastama liikmesriigi tavapärastele nõuetele. Näiteks: 121,28 hektarit, 121,28 ha. i) Põlenud ala jagunemine metsastatud ja metsastamata alaks Esitada tuleb tulekahjust haaratud metsastatud ja metsastamata alade suurus ja kasutatud pindalaühik või metsastatud ja metsastamata ala protsentuaalne osa kogu põlenud alast. Pindalaühik ja mõõtmistäpsus peavad vastama liikmesriigi tavapärastele nõuetele. Näiteks: | metsastatud ala: 91,28 ha, metsastamata ala: 30,00 ha või metsastatud ala: 75,26 %, metsastamata ala: 24,74 %. | j) Metsatulekahju oletatav põhjus Esitada metsatulekahju oletatav põhjus järgmiste kategooriate alusel: 1. tulekahju põhjus teadmata; 2. looduslik põhjus, nt välk; 3. õnnetusjuhtum või hooletus, s.t tulekahju põhjus on otseselt või kaudselt seotud inimtegevusega, kuid asjassepuutuvad isikud ei soovinud metsaala teadlikult hävitada (nt õnnetusjuhtumid, mille põhjustanud säde on pärit elektriliinidelt, raudteelt, ehitustöödelt, grillimiselt, kontrolli alt väljunud lõkkest jne); 4. tahtlik süütamine, s.t mets on mingil põhjusel põlema süüdatud. Näiteks: oletatav põhjus → 4. 2. Alates hiljemalt 1. jaanuarist 1995 kogutavad lisaandmed k) Valla tunnuskood Esitada sellele vallale, kus tulekahju puhkes, antud Euroopa tunnuskood. Tunnuskood koosneb üheksast arvust, mis sisaldab liikmesriigi, piirkonna, maakonna ja valla koodi. Selle koodi abil saab kohe määrata haldusüksuse asukoha, kus tulekahju puhkes. Euroopa tunnuskoodide loetelu saavad liikmesriigid komisjonilt andmekandjal. Näiteks: | 01 | 05 | 02 | 789 | | Liikmesriik | piirkond | maakond | vald. | -------------------------------------------------- II LISA ANDMED JA DOKUMENDID, MIS TULEB VASTAVALT KÄESOLEVA MÄÄRUSE ARTIKLI 2 LÕIKELE 1 ESITADA KOOS ÜHENDUSE ABI TAOTLUSTEGA Abitaotlused peavad sisaldama järgmisi andmeid: 1. Taotleja 2. Taotluse üldine ülevaade 2.1 Projekti pealkiri. 2.2 Projekti eesmärkide kirjeldus ja taustinformatsioon. 2.3 Projekti üksikasjalik kirjeldus (lisada kõik asjassepuutuvad dokumendid, kaardid jne, mis aitavad mõista projekti eesmärke). 2.4 Projektiga hõlmatud ala ja tuleohu suurus nendel aladel. 2.5 Projekti tõenäoline algus- ja lõppkuupäev. 2.6 Projekti tähtsus määruse (EMÜ) nr 2158/92 artikli 5 lõikes 2 esitatud eesmärkide saavutamisel. 3. Taotletav rahastamine 3.1 Projekti kogumaksumus (omavääringus). 3.2 Kulud, mille katmiseks abi taotletakse (omavääringus). 3.3 Taotletav abi (omavääringus). 3.4 Asutus, kellele maksed tehakse, ja selle asutuse pangakonto number. --------------------------------------------------